Βαλκανικό Κύπελλο Εθνών 1977-80

Tο Βαλκανικό Κύπελλο Εθνών Ποδοσφαίρου 1977-1980, το οποίο αποκλήθηκε και "2ο μεταπολεμικό Βαλκανικό Κύπελλο" μιας και οι διοργανώσεις του 1946, 1947 και 1948 δεν θεωρήθηκαν συνέχεια των προπολεμικών, υπήρξε η δεύτερη και τελευταία προσπάθεια αναβίωσης της προπολεμικής επιτυχημένης διοργάνωσης. Η έλλειψη μεγάλου ενδιαφέροντος και η δυσκολία εξεύρεσης ημερομηνιών είχαν ως αποτέλεσμα και η διοργάνωση αυτή, όπως και η προηγούμενη, να διαρκέσει πάνω από 3,5 χρόνια και μοιραία να αποτελέσει το κύκνειο άσμα των βαλκανικών ποδοσφαιρικών κυπέλλων. Ο εναρκτήριος αγώνας έγινε στις 16 Φεβρουαρίου 1977. Τον ίδιο χρόνο έγιναν άλλοι τρεις αγώνες και το 1978 άλλοι τέσσερις, με τον τελευταίο στις 15 Νοεμβρίου 1978 οπότε ολοκληρώθηκε η προκριματική φάση. Απέμεναν οι δύο τελικοί, για τους οποίους όλο το 1979 δεν βρέθηκαν κενές ημερομηνίες και τελικά έγιναν το 1980 στις 30 Μαρτίου και 27 Αυγούστου. Η συνολική διάρκεια της διοργάνωσης ήταν 3 χρόνια, 6 μήνες και 11 ημέρες. Μετείχαν πέντε χώρες και νικήτρια αναδείχθηκε η Ρουμανία.

 Τρεις μήνες μετά τη λήξη του προηγούμενου βαλκανικού ποδοσφαιρικού μαραθώνιου που είχε κρατήσει 3 χρόνια και 7,5 μήνες ξεκίνησε η επόμενη διοργάνωση που έμελλε να είναι η τελευταία. Το σύστημα διεξαγωγής παρέμεινε το ίδιο, όπως άλλωστε και στο Βαλκανικό Κύπελλο συλλόγων. Δηλαδή οι έξι χώρες χωρίστηκαν σε δύο προκριματικούς ομίλους των τριών, έδωσαν διπλά ματς εντός και εκτός έδρας και οι επικεφαλής των ομίλων προκρίθηκαν στον διπλό τελικό. Το σύστημα απαιτούσε έξι αγωνιστικές (12 ματς) για τους προκριματικούς και δύο για τον τελικό και η προοπτική ήταν να ολοκληρωθεί σε δύο σεζόν. Οι όμιλοι καθορίστηκαν ως εξής: Α΄ όμιλος: Ρουμανία, Τουρκία, Βουλγαρία. Β΄ όμιλος: Γιουγκοσλαβία, Ελλάδα, Αλβανία.Τελικά, η Αλβανία δεν μετείχε και έτσι στο Β΄ όμιλο η πρόκριση κρίθηκε έπειτα από διπλούς ημιτελικούς αγώνες εντός-εκτός έδρας. Οι αγώνες του Α΄ ομίλου έγιναν σύμφωνα με τον προγραμματισμό. Ξεκινησαν το Φεβρουάριο του 1977 και ολοκληρώθηκαν την επόμενη σεζόν 1977-78. Οι δυο ημιτελικοί του Β΄ ομίλου έγιναν πιο χαλαρά, ο πρώτος το Νοέμβριο του 1977 και ο δεύτερος ένα χρόνο αργότερα, στις 15 Νοεμβρίου 1978. Η συνέχεια υπήρξε ακόμα πιο χαλαρή. Τη σεζόν 1978-79 δεν βρεθηκαν ημερομηνίες για τη διεξαγωγή του τελικού μεταξύ Ρουμανίας και Γιουγκοσλαβίας. Την επόμενη σεζόν μόλις το Μάρτιο του 1980 μπόρεσε να διεξαχθεί ο πρώτος τελικός και τελικά στις 27 Αυγούστου 1980 έγινε και ο δεύτερος. Επικράτησε η Ρουμανία που στη ρεβάνς νίκησε 4-1 και κάλυψε τη διαφορά του 0-2 που είχε ηττηθεί στο α΄ ματς. Με την κατάκτηση αυτή η Ρουμανία έφτασε τα 4 βαλκανικά κύπελλα, ξεπερνώντας σε κατακτήσεις όλες τις υπόλοιπες: τρία προπολεμικά (1929-31, 1933, 1936) και ένα μεταπολεμικό. Οι δέκα αγώνες έγιναν σε έξι διαφορετικές πόλεις: Βουκουρέστι (3), Κωνσταντινούπολη (2), Σόφια (2), Θεσσαλονίκη, Βελιγράδι και Σκόπια. Σημιεώθηκαν 28 γκολ και πρώτος σκόρερ αναδείχθηκε ο Ρουμάνος Άνγκελ Ιορντανέσκου με 6 γκολ. Α΄ όμιλος 16/2/1977, Κωνσταντινούπολη: Τουρκία - Βουλγαρία: 2-0 23/3/1977, Βουκουρέστι: Ρουμανία - Τουρκία: 4-0 21/9/1977, Σόφια: Βουλγαρία - Τουρκία: 3-1 22/3/1978, Κωνσταντινούπολη: Τουρκία - Ρουμανία: 1-1 3/5/1978, Βουκουρέστι: Ρουμανία - Βουλγαρία: 2-0 31/5/1978, Σόφια: Βουλγαρία - Ρουμανία: 1-1 Βαθμολογία:Ρουμανία: 6 β. (8-2) Βουλγαρία: 3 β. (4-6) Τουρκία: 3 β. (4-8Β΄ όμιλος (ημιτελικοί) 16/11/1977, Θεσσαλονίκη: Ελλάδα - Γιουγκοσλαβία: 0-0 15/11/1978, Σκόπια: Γιουγκοσλαβία - Ελλάδα: 4-1 Η Αλβανία που ήταν στον όμιλο τελικά δεν έλαβε μέρος. Τελικοί 30/3/1980, Βελιγράδι: Γιουγκοσλαβία - Ρουμανία: 2-0 27/8/1980, Βουκουρέστι: Ρουμανία - Γιουγκοσλαβία: 4-1 Κυπελλούχος Βαλκανίων 1977-1980 Ρουμανία RSSSF